
1.	ΠΕΔΙΟ ΕΦΑΡΜΟΓΗΣ

1.1	Η παρούσα Προδιαγραφή Ενόπλων Δυνάμεων (ΠΕΔ) καθορίζει τις τεχνικές και λειτουργικές απαιτήσεις για την προμήθεια Συστήματος Εξομοίωσης Τακτικών Εμπλοκών με Πραγματικά Μέσα και Προσωπικό – Live Simulation System (LSS), για σχεδίαση, διεξαγωγή, έλεγχο και αποτίμηση Τακτικών Ασκήσεων Μετά Στρατευμάτων (ΤΑΜΣ) διπλής ενεργείας.

1.2	Το LSS προορίζεται για κινητή μονάδα εκπαίδευσης και πρέπει να αναπτύσσεται προσωρινά σε διαφορετικά πεδία ασκήσεων, να λειτουργεί αυτοτελώς χωρίς μόνιμες εγκαταστάσεις πεδίου και να αποσύρεται μετά την ολοκλήρωση της δραστηριότητας. (Α.Ο.)

1.3	Το σύστημα περιλαμβάνει συλλογές υψηλής πιστότητας για άρματα μάχης, συλλογές τακτικών οχημάτων υποστήριξης και οχημάτων γενικής χρήσης, συλλογές αντιαρματικών, φορητό Κέντρο Ελέγχου Άσκησης – Exercise Control (EXCON), δίκτυο επικοινωνιών και δυνατότητες Αποτίμησης μετά την Άσκηση – After Action Review (AAR). (Α.Ο.)

1.4	Οι ποσότητες ανά κατηγορία καθορίζονται στα έγγραφα της προμήθειας και δεν αποτελούν αντικείμενο της παρούσας ΠΕΔ. Οι τεχνικές απαιτήσεις εφαρμόζονται ανεξαρτήτως της τελικής σύνθεσης και ποσότητας. (Α.Ο.)

2.	ΣΧΕΤΙΚΑ ΕΓΓΡΑΦΑ

2.1	EN ISO 9001 – Συστήματα Διαχείρισης Ποιότητας – Απαιτήσεις. (όπου εφαρμόζεται).

2.2	EN ISO/IEC 17050-1 και EN ISO/IEC 17050-2 – Δήλωση συμμόρφωσης προμηθευτή και τεκμηρίωση υποστήριξης. (όπου εφαρμόζεται).

2.3	AAP-15 – NATO Glossary of Abbreviations Used in NATO Documents and Publications. (όπου εφαρμόζεται).

2.4	ACodP-2 και ACodP-3 – Σύστημα Κωδικοποίησης ΝΑΤΟ – NATO Codification System. (όπου εφαρμόζεται).

2.5	STANAG 4370 και Allied Environmental Conditions and Test Publications (AECTP) – Περιβαλλοντικές συνθήκες και δοκιμές. (όπου εφαρμόζεται).

2.6	MIL-STD-810H (ή ισοδύναμο) – Περιβαλλοντικές δοκιμές. (όπου εφαρμόζεται).

2.7	MIL-STD-461 (ή ισοδύναμο) – Ηλεκτρομαγνητική συμβατότητα. (όπου εφαρμόζεται).

2.8	IEC 60529 (ή ισοδύναμο) – Βαθμοί προστασίας περιβλημάτων (IP Code). (όπου εφαρμόζεται).

2.9	IEC/EN 60825-1 (ή ισοδύναμο) – Ασφάλεια προϊόντων λέιζερ. (όπου εφαρμόζεται).

2.10	SISO-STD-016-00-2016 – Universal Laser Engagement Interface Specification (U-LEIS). (όπου εφαρμόζεται).

2.11	STANAG 4816, Edition 2 – UCATT Standard for Laser Engagement Interface and Ammunition Table. (όπου εφαρμόζεται).

2.12	SISO-REF-073-2020 – U-LEIS Equipment Test Plan. (όπου εφαρμόζεται).

2.13	STANAG 4603, Edition 3 – Modelling and Simulation Architecture Standards for Technical Interoperability: HLA. (όπου εφαρμόζεται).

2.14	IEEE 1278 (σειρά) – Distributed Interactive Simulation (DIS). (όπου εφαρμόζεται).

2.15	IEEE 1516 (σειρά) – High Level Architecture (HLA). (όπου εφαρμόζεται).

2.16	MIL-STD-1275E (ή ισοδύναμο) – Χαρακτηριστικά τροφοδοσίας 28 V DC στρατιωτικών οχημάτων. (όπου εφαρμόζεται).

2.17	STANREC 4799, Edition 2 / AMSP-03 – NATO Reference Architecture for Distributed Synthetic Training. (όπου εφαρμόζεται).

2.18	STANREC 4801, Edition 2 / AMSP-05 – NATO M&S Handbook for Training and Exercises. (όπου εφαρμόζεται).

2.19	STANREC 4815, Edition 2 / AMSP-01 – NATO M&S Standards Profile. (όπου εφαρμόζεται).

2.20	Για έγγραφα χωρίς αναφερόμενη έκδοση εφαρμόζεται η τελευταία ισχύουσα έκδοση. Σε περίπτωση αντίφασης, κατισχύει η παρούσα ΠΕΔ, υπό την προϋπόθεση συμμόρφωσης με την ισχύουσα νομοθεσία.

3.	ΤΑΞΙΝΟΜΗΣΗ

3.1	Κωδικός CPV: 35740000-3 «Προσομοιωτές μάχης» (Battle simulators).

3.2	Προτεινόμενη ταξινόμηση κατά NATO Supply Classification: Κλάση 6910 / Ομάδα 69 / Κωδικοποίηση: Training Devices and Simulators (Συσκευές Εκπαίδευσης και Εξομοιωτές).

3.3	Ο προμηθευτής πρέπει να δηλώσει τους Αριθμούς Ονομαστικού ΝΑΤΟ – NATO Stock Numbers (NSN), όπου υφίστανται, και να υποστηρίξει την κωδικοποίηση κύριων υλικών, ανταλλακτικών και ειδικών κιτ προσαρμογής που δεν διαθέτουν NSN. (Α.Ο.)


4.	ΤΕΧΝΙΚΑ ΧΑΡΑΚΤΗΡΙΣΤΙΚΑ

4.1	Ορισμός Υλικού

4.1.1	Το LSS πρέπει να αποτελεί αρθρωτό σύστημα συλλογών, EXCON, δικτύου επικοινωνιών, λογισμικού και εξοπλισμού AAR, με κοινή διαχείριση οντοτήτων και συμβάντων. (Α.Ο.)

4.1.2	Το σύστημα πρέπει να υποστηρίζει έως διακόσιες είκοσι (220) ταυτόχρονα διαχειριζόμενες οντότητες. Η τεκμηρίωση της κλιμάκωσης πραγματοποιείται σύμφωνα με την Προσθήκη III. (Α.Ο.)

4.1.3	Ως οντότητα νοείται κάθε συμμετέχον μέσο, φορητή συλλογή, εικονική οντότητα ή στοιχείο ελέγχου που αναγνωρίζεται από το EXCON και παράγει ή λαμβάνει συμβάντα.

4.1.4	Κάθε Συλλογή Υψηλής Πιστότητας Αρμάτων Μάχης πρέπει να βασίζεται σε κοινό βασικό σύνολο κύριων υπομονάδων, το οποίο, με τη χρήση διαφορετικού ειδικού κιτ προσαρμογής ανά τύπο άρματος και χωρίς μόνιμη μετασκευή ή προϋπόθεση αναβάθμισης του μέσου, θα μπορεί να εγκαθίσταται και να λειτουργεί σε Leopard 1A5, Leopard 2A4 και Leopard 2A6HEL στην υφιστάμενη διαμόρφωσή τους. Ο προσφέρων πρέπει να διακρίνει σαφώς τα κοινά στοιχεία από τα στοιχεία που είναι ειδικά για κάθε τύπο άρματος. (Α.Ο.)

4.1.5	Οι Συλλογές Τακτικών Οχημάτων Υποστήριξης και Οχημάτων Γενικής Χρήσης πρέπει να είναι προσαρμόσιμες σε ερπυστριοφόρα και τροχοφόρα μέσα, συμπεριλαμβανομένων αρμάτων περισυλλογής, διάσπασης ναρκοπεδίων και γεφυροφόρων αρμάτων, ΤΟΜΠ διοίκησης-υποστήριξης, Ανιχνευτικών ΤΘ Οχημάτων, Τροχοφόρων ΤΘ Οχημάτων Αναγνώρισης, οχημάτων υποστήριξης ΔΜ, χωρίς απαίτηση διασύνδεσης με Σύστημα Ελέγχου Πυρός – Fire Control System (FCS). (Α.Ο.)

4.1.6	Οι Φορητές Συλλογές πρέπει να υποστηρίζουν φορητά αντιαρματικά όπλα και, όπου απαιτείται από το προσφερόμενο σύστημα, συλλογές αποβιβασμένου προσωπικού. Για τα φορητά αντιαρματικά πρέπει να παρέχεται εκπαιδευτική συσκευή απομίμησης (replica) του αντίστοιχου όπλου. (Α.Ο.)

4.1.7	Το EXCON πρέπει να είναι φορητό, αναπτυσσόμενο και λειτουργικά αυτοτελές, με δυνατότητα διαχείρισης άσκησης, επικοινωνιών, σεναρίων, συμβάντων και AAR. (Α.Ο.)

4.2	Χαρακτηριστικά Επιδόσεων

4.2.1	Το LSS πρέπει να υποστηρίζει εξομοίωση τακτικών εμπλοκών μεταξύ των πραγματικών μέσων μάχης του ΣΞ, με αναγνώριση επιτιθέμενου - στόχου, υπολογισμό αποτελέσματος της εμπλοκής, ενημέρωση κατάστασης και καταγραφή. (Α.Ο.)

4.2.2	Οι Συλλογές Υψηλής Πιστότητας πρέπει να χρησιμοποιούν τα πραγματικά σκοπευτικά, χειριστήρια και διαδικασίες του άρματος μάχης και να προσομοιώνουν, κατ’ ελάχιστον, το κύριο πυροβόλο, το συζυγές πολυβόλο και το πολυβόλο εγγύς προστασίας. (Α.Ο.)

4.2.3	Η προσομοίωση του κύριου πυροβόλου πρέπει να υποστηρίζει εμπλοκές, σε συνθήκες οπτικής επαφής, σε αποστάσεις έως τουλάχιστον τρεις χιλιάδες πεντακόσια (3.500) m, λαμβάνοντας υπόψη τον χρόνο πτήσης και την καμπύλη πραγματικής βαλλιστικής τροχιάς (True Ballistics), με παραμετροποίηση ανά τύπο πυρομαχικού και τεκμηρίωση του μοντέλου. (Α.Ο.)

4.2.4	Το σύστημα πρέπει να υποστηρίζει λογική διάτρησης με βάση, κατ’ ελάχιστον, τύπο πυρομαχικού, απόσταση, γωνία προσβολής, περιοχή στόχου και επίπεδο προστασίας. (Α.Ο.)

4.2.5	Η επικοινωνία λέιζερ μεταξύ μέσου που βάλλει και στόχου πρέπει να είναι αμφίδρομη (2-way laser), ώστε να ανταλλάσσονται οι αναγκαίες παράμετροι στόχου και να επιβεβαιώνεται το αποτέλεσμα της εμπλοκής. (Α.Ο.)

4.2.6	Οι Συλλογές Τακτικών Οχημάτων Υποστήριξης και Οχημάτων Γενικής Χρήσης πρέπει να επιτρέπουν επιλογή, πριν από την άσκηση, τουλάχιστον τριών (3) παραμετροποιήσιμων επιπέδων προστασίας (θωράκισης) και να αποδίδουν αποτελέσματα πλήγματος, βλάβης και καταστροφής χωρίς απαίτηση προσομοίωσης FCS ή οργανικών όπλων. (Α.Ο.)

4.2.6.1	Οι Φορητές Συλλογές Αντιαρματικών πρέπει να προσομοιώνουν την επιλογή τύπου όπλου και πυρομαχικού, την εκτέλεση της εμπλοκής, την αναγνώριση επιτιθέμενου και στόχου, τον υπολογισμό του αποτελέσματος βάσει του εφαρμοζόμενου βαλλιστικού μοντέλου και μοντέλου ευπάθειας, καθώς και την καταγραφή της εμπλοκής στο AAR. (Α.Ο.)

4.2.7	Το σύστημα πρέπει να υποστηρίζει βλάβες υποσυστημάτων του μέσου, κατ’ ελάχιστον κινητικότητας, ισχύος πυρός, αισθητήρων - σκοπευτικών και επικοινωνιών, καθώς και συνολικές καταστάσεις «Βεβλαμμένο» και «Κατεστραμμένο», σύμφωνα με το εφαρμοζόμενο μοντέλο ευπάθειας. (Α.Ο.)

4.2.8	Το EXCON πρέπει να υποστηρίζει ενέργειες επισκευής - αποκατάστασης ανάλογα με το είδος της βλάβης, με παραμετροποιήσιμο χρόνο ή/και απαιτούμενη ενέργεια επισκευής. Η επιβολή, εξέλιξη και άρση της βλάβης πρέπει να καταγράφονται στο AAR. (Α.Ο.)

4.2.9	Κάθε συλλογή οχήματος πρέπει να διαθέτει εξωτερική Μονάδα Ένδειξης Αποτελέσματος – Effect Indication Unit (EIU), ευδιάκριτη περιμετρικά, με τουλάχιστον δύο διαφορετικές φωτεινές ενδείξεις: «Βεβλαμμένο» και «Κατεστραμμένο». (Α.Ο.)

4.2.10	Στο εσωτερικό του μέσου πρέπει να παρέχεται ένδειξη της κατάστασης, του είδους βλάβης, των επηρεαζόμενων υποσυστημάτων και των επιχειρησιακών περιορισμών. (Α.Ο.)

4.2.11	Το σύστημα πρέπει να συμμορφώνεται με UCATT/U-LEIS σύμφωνα με STANAG 4816 και SISO-STD-016-00-2016, ώστε να υποστηρίζεται διαλειτουργικότητα με συμβατά συστήματα τρίτων κατασκευαστών. Η συμμόρφωση τεκμηριώνεται με δοκιμές ή ισοδύναμα αποδεικτικά. (Α.Ο.)

4.2.12	Επιθυμητή είναι πρόσθετη συμβατότητα με παλαιότερα ή λοιπά συστήματα ζωντανής εκπαίδευσης (π.χ. MILES), μέσω λειτουργίας διπλού κώδικα, πύλης ή προσαρμογέα, με σαφή δήλωση περιορισμών. (Β.Ο.)

4.2.13	Το σύστημα πρέπει να υποστηρίζει ανταλλαγή δεδομένων σε πραγματικό χρόνο μέσω Κατανεμημένης Διαδραστικής Προσομοίωσης – Distributed Interactive Simulation (DIS), με πύλη στο EXCON και παράδοση Εγγράφου Ελέγχου Διεπαφών – Interface Control Document (ICD). (Α.Ο.)

4.2.13.1	Επιθυμητή είναι η πρόσθετη δυνατότητα ανταλλαγής δεδομένων σε πραγματικό χρόνο μέσω Αρχιτεκτονικής Υψηλού Επιπέδου – High Level Architecture (HLA), με τεκμηρίωση των υποστηριζόμενων υπηρεσιών, αντικειμένων και περιορισμών στο ICD. (Β.Ο.)

4.2.14	Το EXCON πρέπει να παρέχει έναρξη, παύση, επανεκκίνηση, τερματισμό, επαναφορά, παρακολούθηση και έλεγχο της άσκησης σε πραγματικό χρόνο, καθώς και δυναμική μεταβολή της κατάστασης οντοτήτων από εξουσιοδοτημένο εκπαιδευτή. (Α.Ο.)

4.2.15	Το EXCON πρέπει να υποστηρίζει δημιουργία, αποθήκευση, αντιγραφή, τροποποίηση, εισαγωγή, εξαγωγή και επαναχρησιμοποίηση σεναρίων, καθώς και πρότυπα αποστολών (Mission Templates) με δυνάμεις, κανόνες εμπλοκής, αντικειμενικούς σκοπούς και παραμέτρους άσκησης. (Α.Ο.)

4.2.16	Το EXCON πρέπει να υποστηρίζει δημιουργία και ενεργοποίηση εικονικών τακτικών συμβάντων - περιοχών επίδρασης, ενδεικτικά ναρκοπεδίων, πυρών έμμεσης υποστήριξης, καπνού και περιοχών απαγόρευσης, τα οποία επηρεάζουν τις οντότητες σε πραγματικό χρόνο και καταγράφονται. (Α.Ο.)

4.2.17	Το EXCON πρέπει να απεικονίζει τις οντότητες και τα συμβάντα σε γεωαναφερόμενο υπόβαθρο με MGRS και γεωγραφικές συντεταγμένες. (Α.Ο.)

4.2.18	Επιθυμητή είναι η δυνατότητα εισαγωγής γεωαναφερμένων υποβάθρων και δεδομένων υψομέτρου, ενδεικτικά GeoTIFF και DTED, καθώς και εισαγωγής και εξαγωγής διανυσματικών γεωχωρικών επιπέδων, ενδεικτικά Shapefile, GeoJSON ή KML. (Β.Ο.)

4.2.19	Το σύστημα πρέπει να παρέχει AAR με χρονική αναπαραγωγή, φιλτράρισμα, συσχέτιση βολών - προσβολών - καταστάσεων, στατιστικά ανά οντότητα και παραγωγή αναφορών PDF, καθώς και εξαγωγή μηχαναγνώσιμων δεδομένων σε δομημένο μορφότυπο, ενδεικτικά JSON. (Α.Ο.)

4.2.19.1	Το LSS πρέπει να παρέχει δυνατότητα καταγραφής, κοινής χρονοσήμανσης και συγχρονισμένης αναπαραγωγής στο AAR των φωνητικών επικοινωνιών που πραγματοποιούνται μέσω του προσφερόμενου συστήματος επικοινωνιών ή μέσω διασυνδεδεμένου συστήματος για το οποίο παρέχεται τεχνικά διαθέσιμη διεπαφή, τουλάχιστον ανά δίκτυο ή κανάλι. Ο προσφέρων πρέπει να δηλώσει τις απαιτούμενες διεπαφές, τον μορφότυπο, τη χωρητικότητα αποθήκευσης, τον χρόνο διατήρησης και τυχόν περιορισμούς. (Α.Ο.)

4.2.19.2	Επιθυμητή είναι η πρόσθετη δυνατότητα καταγραφής και συγχρονισμένης αναπαραγωγής της εσωτερικής ενδοεπικοινωνίας του πληρώματος, με σαφή δήλωση των απαιτούμενων διεπαφών και των υποστηριζόμενων τύπων αρμάτων. (Β.Ο.)

4.2.20	Επιθυμητή είναι η πρόσθετη εξαγωγή σε CSV και η παραγωγή αρχείου βίντεο της αναπαραγωγής AAR σε MP4 ή ισοδύναμο μορφότυπο. (Β.Ο.)

4.2.21	Όλα τα συμβάντα πρέπει να φέρουν κοινή χρονοσήμανση. Ο προμηθευτής πρέπει να δηλώσει τη μέθοδο και την ακρίβεια συγχρονισμού, ενδεικτικά μέσω GNSS/NTP ή ισοδύναμου. (Α.Ο.)

4.2.22	Η βασική προσφερόμενη διαμόρφωση του δικτύου, συμπεριλαμβανομένων του EXCON και των σταθμών βάσης, αναμεταδοτών ή λοιπών δικτυακών κόμβων που αποτελούν μέρος αυτής, πρέπει να εξασφαλίζει αξιόπιστη επικοινωνία, συνεχή παρακολούθηση και ανταλλαγή δεδομένων σε πραγματικό χρόνο μεταξύ του EXCON και του συνόλου των εκπαιδευόμενων οντοτήτων, σε ενιαία περιοχή άσκησης συνολικού εμβαδού τουλάχιστον δώδεκα (12) km², χωρίς εξάρτηση από σταθερή τηλεπικοινωνιακή υποδομή. (Α.Ο.)

4.2.22.1	Ο προσφέρων πρέπει να υποβάλει σχέδιο κάλυψης της βασικής προσφερόμενης διαμόρφωσης, στο οποίο να αναφέρονται κατ’ ελάχιστον ο αριθμός, ο τύπος και η προβλεπόμενη θέση των απαιτούμενων σταθμών βάσης, αναμεταδοτών ή λοιπών δικτυακών κόμβων, η συνολική επιτυγχανόμενη περιοχή κάλυψης, καθώς και οι παραδοχές ως προς το ανάγλυφο, την οπτική επαφή και τις συνθήκες διάδοσης του ασύρματου σήματος. (Α.Ο.)

4.2.23	Επιθυμητή είναι η δυνατότητα αξιόπιστης ασύρματης ζεύξης μεταξύ κάθε εκπαιδευόμενης οντότητας και του EXCON ή του πλησιέστερου σταθμού βάσης ή δικτυακού κόμβου, σε απόσταση τουλάχιστον πέντε (5) km, υπό συνθήκες οπτικής επαφής. Ο προσφέρων πρέπει να δηλώσει τη μέγιστη επιτυγχανόμενη εμβέλεια υπό τις ανωτέρω συνθήκες. (Β.Ο.)

4.2.23.1	Επιθυμητή είναι η δυνατότητα επέκτασης της λειτουργικής κάλυψης πέραν των δώδεκα (12) km², με περιορισμένο αριθμό πρόσθετων σταθμών βάσης, αναμεταδοτών ή λοιπών δικτυακών κόμβων. Ο προσφέρων πρέπει να δηλώσει τη μέγιστη περιοχή κάλυψης της βασικής διαμόρφωσης, την πρόσθετη κάλυψη που επιτυγχάνεται ανά πρόσθετο κόμβο και τις απαιτήσεις ανάπτυξης και διασύνδεσής του. (Β.Ο.)

4.2.24	Το σύστημα πρέπει να διαθέτει δυνατότητα προσωρινής τοπικής αποθήκευσης των δεδομένων των οντοτήτων κατά την απώλεια σύνδεσης και αυτόματης μεταγενέστερης προώθησής τους μετά την αποκατάσταση της ζεύξης. Ο προσφέρων πρέπει να δηλώσει και να τεκμηριώσει τη χωρητικότητα, τη διάρκεια αποθήκευσης και τυχόν περιορισμούς, χωρίς να τίθεται ελάχιστη απαιτούμενη χωρητικότητα. (Α.Ο.)

4.2.25	Το σύστημα πρέπει να λειτουργεί σε κλειστό δίκτυο χωρίς υποχρεωτική σύνδεση στο Διαδίκτυο, με έλεγχο πρόσβασης ανά ρόλο, αυθεντικοποίηση, προστασία ακεραιότητας και καταγραφή ενεργειών χρηστών. (Α.Ο.)

4.2.26	Επιθυμητή είναι η εφαρμογή AES-256, WPA3, FHSS ή ισοδύναμων/ανώτερων μηχανισμών ασφάλειας και ανθεκτικότητας ασύρματων ζεύξεων. (Β.Ο.)

4.3	Φυσικά Χαρακτηριστικά

4.3.1	Οι συλλογές επί μέσων πρέπει να εγκαθίστανται, να ελέγχονται και να τίθενται σε κατάσταση έτοιμη για εκπαίδευση εντός εκατόν είκοσι (120) λεπτών ανά μέσο, χωρίς ανυψωτικά μέσα ή ειδικές εξωτερικές υποδομές. (Α.Ο.)

4.3.2	Η εγκατάσταση των συλλογών επί μέσων πρέπει να εκτελείται από τρία (3) άτομα ανά άρμα και δύο (2) άτομα για λοιπά οχήματα, μετά από επιτόπια ενημέρωση έως τριάντα (30) λεπτών, υπό επίβλεψη εκπαιδευμένου τεχνικού - διαιτητή. (Α.Ο.)

4.3.2.1	Οι Φορητές Συλλογές Αντιαρματικών πρέπει να αναπτύσσονται, να ελέγχονται και να τίθενται σε κατάσταση έτοιμη για εκπαίδευση εντός τριάντα (30) λεπτών ανά συσκευή από ένα (1) έως δύο (2) άτομα, υπό επίβλεψη εκπαιδευμένου τεχνικού - διαιτητή. (Α.Ο.)

4.3.2.2	Το EXCON, συμπεριλαμβανομένων των οργανικών του δικτυακών υπομονάδων, πρέπει να αναπτύσσεται, να ελέγχεται και να τίθεται σε πλήρη λειτουργία εντός εξήντα (60) λεπτών από δύο (2) έως τρία (3) άτομα, χωρίς εξάρτηση από σταθερή τηλεπικοινωνιακή υποδομή. (Α.Ο.)

4.3.3	Οι φορητές συλλογές και το EXCON, όταν λειτουργούν με μπαταρία, πρέπει να παρέχουν αυτονομία τουλάχιστον δώδεκα (12) ωρών σε τυπικό προφίλ άσκησης. (Α.Ο.)

4.3.4	Οι συλλογές επί μέσων, όταν τροφοδοτούνται από το μέσο, πρέπει να λειτουργούν σε εύρος 18-32 V DC και να προστατεύονται σύμφωνα με MIL-STD-1275E ή ισοδύναμο από αιχμές, υποτάσεις κατά την εκκίνηση και αντίστροφη πολικότητα, χωρίς δυσμενή επίδραση στο μέσο. (Α.Ο.)

4.3.5	Εφόσον συλλογή επί μέσου τροφοδοτείται αποκλειστικά από μπαταρία, η αυτονομία της πρέπει να είναι τουλάχιστον δεκαοκτώ (18) ώρες. (Α.Ο.)

4.3.6	Επιθυμητή είναι η παροχή μεγαλύτερης αυτονομίας από τα ελάχιστα όρια των §4.3.3 και §4.3.5, η χρήση κοινών επαναφορτιζόμενων συσσωρευτών - φορτιστών στις φορητές συλλογές και η ύπαρξη εσωτερικής εφεδρικής παροχής για αποστολή τελευταίας κατάστασης μετά από απώλεια τροφοδοσίας. (Β.Ο.)

4.3.7	Ο προμηθευτής πρέπει να δηλώσει βάρος, διαστάσεις, αριθμό κιβωτίων και απαιτήσεις μεταφοράς - αποθήκευσης ανά κατηγορία συλλογής. (Α.Ο.)

4.4	Αξιοπιστία

4.4.1	Κατά τις περιόδους εκπαίδευσης πρέπει να είναι διαθέσιμα κατ’ ελάχιστον: 86% των Συλλογών Υψηλής Πιστότητας, 75% των Συλλογών Τακτικών Οχημάτων Υποστήριξης και Οχημάτων Γενικής Χρήσης, 50% των Φορητών Συλλογών και 100% του EXCON. (Α.Ο.)

4.4.1.1	Για τη μετατροπή των ποσοστών διαθεσιμότητας σε αριθμό συλλογών, το γινόμενο στρογγυλοποιείται προς τα άνω στον αμέσως επόμενο ακέραιο. Η διαθεσιμότητα ελέγχεται κατά την έναρξη και καθ’ όλη τη διάρκεια κάθε προγραμματισμένης εκπαιδευτικής δραστηριότητας. (Α.Ο.)

4.4.2	Ο προμηθευτής πρέπει να δηλώσει δείκτες αξιοπιστίας και αποκατάστασης (MTBF/MTTR ή ισοδύναμους) και να τεκμηριώσει τα απαιτούμενα ανταλλακτικά - αναλώσιμα για την επίτευξη των στόχων διαθεσιμότητας. (Α.Ο.)

4.5	Δυνατότητα Συντήρησης

4.5.1	Η τεχνική υποστήριξη εντός Ελλάδας πρέπει να καλύπτει εργασίες 2ου και 3ου επιπέδου (L2/L3), συμπεριλαμβανομένων διάγνωσης, απομόνωσης βλάβης, αντικατάστασης LRU/SRU και επαναβαθμονόμησης όπου απαιτείται. (Α.Ο.)

4.5.2	Ο προμηθευτής πρέπει να παρέχει εγχειρίδια, διαγνωστικές διαδικασίες, απαιτούμενα εργαλεία - λογισμικό και εκπαίδευση τεχνικών για L2/L3. Εργοστασιακές επισκευές επιτρέπεται να εκτελούνται σε επίπεδο L4. (Α.Ο.)

4.6	Περιβάλλον

4.6.1	Ο εξοπλισμός πρέπει να λειτουργεί σε υπαίθριο περιβάλλον πεδίου ασκήσεων, σε σκόνη, λάσπη, βροχή και υγρασία. (Α.Ο.)

4.6.2	Οι εξωτερικές μονάδες πρέπει να διαθέτουν βαθμό προστασίας τουλάχιστον IP67 κατά IEC 60529 ή ισοδύναμο. (Α.Ο.)

4.6.3	Το ελάχιστο εύρος θερμοκρασίας λειτουργίας πρέπει να είναι -10 °C έως +50 °C και αποθήκευσης -20 °C έως +60 °C. (Α.Ο.)

4.6.4	Οι συλλογές για ερπυστριοφόρα μέσα πρέπει να τεκμηριώνουν αντοχή σε δονήσεις σύμφωνα με MIL-STD-810H, Method 514.8, Category 20, ή ισοδύναμο, με εκθέσεις δοκιμών από διαπιστευμένο εργαστήριο. (Α.Ο.)

4.6.5	Ο εξοπλισμός πρέπει να τεκμηριώνει ηλεκτρομαγνητική συμβατότητα σύμφωνα με MIL-STD-461 ή ισοδύναμο, όπου εφαρμόζεται. (Α.Ο.)


4.7	Σχεδιασμός και Κατασκευή

4.7.1	Η εγκατάσταση επί μέσων πρέπει να είναι μη μόνιμη, πλήρως αναστρέψιμη και χωρίς διάτρηση, συγκόλληση, κοπή καλωδιώσεων ή άλλη μόνιμη επέμβαση. (Α.Ο.)

4.7.2	Το LSS δεν πρέπει να επηρεάζει την ασφάλεια, λειτουργία, ηλεκτρομαγνητική συμβατότητα ή διαθεσιμότητα των μέσων και πρέπει να απομονώνεται με ασφαλή τρόπο όταν δεν χρησιμοποιείται. (Α.Ο.)

4.7.3	Τα προϊόντα λέιζερ πρέπει να είναι Κατηγορίας 1 (Class 1, Eye Safe) κατά IEC/EN 60825-1 ή ισοδύναμο, συμπεριλαμβανομένης χρήσης μέσω πραγματικών σκοπευτικών με μεγέθυνση. (Α.Ο.)

4.7.4	Η αρχιτεκτονική πρέπει να επιτρέπει προσθήκη νέων τύπων πυρομαχικών και αναβαθμίσεων FCS/σκοπευτικών μέσω λογισμικού, δεδομένων ή κιτ διεπαφών, χωρίς ανασχεδίαση του βασικού συστήματος. (Α.Ο.)

5.	ΣΥΣΚΕΥΑΣΙΑ / ΕΠΙΣΗΜΑΝΣΕΙΣ

5.1	Ο εξοπλισμός πρέπει να παραδίδεται σε κατάλληλες επαναχρησιμοποιούμενες συσκευασίες μεταφοράς - αποθήκευσης, με προστασία από υγρασία, σκόνη, κραδασμούς και ασφαλή στοίβαξη. (Α.Ο.)

5.2	Κάθε κιβώτιο και κύριο υλικό πρέπει να φέρει ονομασία, κωδικό, σειριακό αριθμό, NSN όπου υφίσταται, βάρος, οδηγίες χειρισμού και κατάλογο περιεχομένων. (Α.Ο.)

5.3	Επιθυμητή είναι η ελαχιστοποίηση βάρους - όγκου και η συμβατότητα των συσκευασιών με τυποποιημένα μέσα μεταφοράς και παλέτες. (Β.Ο.)

6.	ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ

6.1	Συνοδευτικά Έγγραφα / Πιστοποιητικά

6.1.1	Πρέπει να παραδοθούν στην ελληνική γλώσσα εγχειρίδια λειτουργίας, εγκατάστασης, ασφάλειας και συντήρησης L1-L3, κατάλογος ανταλλακτικών, διαδικασίες διάγνωσης, έντυπες οδηγίες πεδίου και λίστες ελέγχου. (Α.Ο.)

6.1.2	Ο προσφέρων πρέπει να υποβάλει Φύλλο Συμμόρφωσης και πίνακα ιχνηλασιμότητας, με παραπομπή σε συγκεκριμένη σελίδα τεκμηρίου, έκθεση δοκιμής ή πιστοποιητικό για κάθε απαίτηση. (Α.Ο.)

6.1.3	Πρέπει να υποβληθούν τεκμήρια συμμόρφωσης προς τα πρότυπα της §2, κατά περίπτωση, καθώς και κατάσταση παραδοτέων με σειριακούς αριθμούς και εκδόσεις υλικού - λογισμικού. (Α.Ο.)

6.1.4	Επιθυμητή είναι Δήλωση Συμμόρφωσης Προμηθευτή κατά EN ISO/IEC 17050-1/-2. (Β.Ο.)

6.2	Επιθεωρήσεις / Δοκιμές

6.2.1	Η συμμόρφωση επαληθεύεται, κατά περίπτωση, με επιθεώρηση, ανάλυση, επίδειξη ή δοκιμή. Οι Δοκιμές Αποδοχής στον Χώρο καθορίζονται στην Προσθήκη III. (Α.Ο.)

6.2.2	Δεν προβλέπεται Δοκιμή Αποδοχής Εργοστασίου – Factory Acceptance Test (FAT). Η τελική αποδοχή πραγματοποιείται μέσω SAT στον χώρο που θα καθορίσει η Υπηρεσία. (Α.Ο.)

6.3	Δοκιμές Αποδοχής στον Χώρο (SAT)

6.3.1	Ο ανάδοχος πρέπει να υποβάλει Σχέδιο SAT, επαρκούς διάρκειας για ολοκλήρωση όλων των δοκιμών της Προσθήκης III. Η διάρκεια εγκρίνεται από την Υπηρεσία και δεν περιορίζεται σε προκαθορισμένο αριθμό ημερών. (Α.Ο.)

6.3.2	Η επιτυχής ολοκλήρωση όλων των Α.Ο. του SAT αποτελεί προϋπόθεση οριστικής παραλαβής. Οι δυνατότητες που προσφέρονται ως Β.Ο. επιδεικνύονται στον βαθμό που έχουν δηλωθεί στην προσφορά. (Α.Ο.)

6.4	Περιεχόμενο Τεχνικής Προσφοράς

6.4.1	Η τεχνική προσφορά πρέπει να περιλαμβάνει αρχιτεκτονική συστήματος, σύνθεση ανά κατηγορία συλλογής, πίνακα κοινών κύριων υπομονάδων και ειδικών κιτ προσαρμογής ανά τύπο άρματος, πίνακα συμμόρφωσης, τεχνικά φυλλάδια, μοντέλα βαλλιστικής - ευπάθειας, περιγραφή EXCON/AAR, φωνητικής καταγραφής, επικοινωνιών, κυβερνοασφάλειας, διαλειτουργικότητας, τροφοδοσίας, υποστήριξης και εκπαίδευσης. (Α.Ο.)

6.4.2	Πρέπει να δηλώνονται όλοι οι περιορισμοί, εξαρτήσεις, απαιτούμενες άδειες λογισμικού, ειδικά εργαλεία, εξοπλισμός δοκιμών και εξωτερικές υπηρεσίες που απαιτούνται για την πλήρη λειτουργία και υποστήριξη. (Α.Ο.)

7.	ΥΠΗΡΕΣΙΕΣ / ΥΠΟΣΤΗΡΙΞΗ

7.1	Εγκατάσταση

7.1.1	Ο ανάδοχος πρέπει να παρέχει αρχική εγκατάσταση, παραμετροποίηση, βαθμονόμηση, έλεγχο δικτύου, φόρτωση χαρτογραφικού υλικού και υποστήριξη αρχικής επιχειρησιακής ένταξης. (Α.Ο.)




7.2	Εκπαίδευση

7.2.1	Πρέπει να παρασχεθεί πρόγραμμα Εκπαίδευσης Εκπαιδευτών – Train-the-Trainer (TTT) για δέκα (10) στελέχη, που καλύπτει EXCON, AAR, σχεδίαση σεναρίων, εγκατάσταση, λειτουργία, διαιτησία και συντήρηση L1/L2. (Α.Ο.)

7.2.1.1	Πρέπει να παρασχεθεί χωριστό πρόγραμμα τεχνικής εκπαίδευσης για τέσσερα (4) στελέχη, το οποίο να καλύπτει εργασίες συντήρησης L2/L3, προχωρημένη διάγνωση, αντικατάσταση LRU/SRU, επαναβαθμονόμηση, χρήση ειδικών εργαλείων και λογισμικού και διαδικασίες παραπομπής υλικού σε επίπεδο L4. (Α.Ο.)

7.2.2	Πρέπει να παραδοθεί πλήρες επαναχρησιμοποιήσιμο εκπαιδευτικό πακέτο στην ελληνική γλώσσα, με παρουσιάσεις, εγχειρίδια, οδηγούς, σενάρια, λίστες ελέγχου και βιντεοσκοπημένο υλικό όπου απαιτείται. (Α.Ο.)

7.2.3	Επιθυμητή είναι η παροχή συμπληρωματικής - επαναληπτικής εκπαίδευσης ή εκπαίδευσης πρόσθετου προσωπικού, με δηλωμένο κόστος και τρόπο παροχής. (Β.Ο.)

7.3	Υποστήριξη Κύκλου Ζωής

7.3.1	Πρέπει να παρέχεται Αρχική Υποστήριξη δύο (2) ετών από την οριστική παραλαβή, με διορθωτική - προληπτική συντήρηση, τεχνική βοήθεια, ενημερώσεις λογισμικού και ανταλλακτικά. (Α.Ο.)

7.3.2	Πρέπει να προσφερθεί Εν Συνεχεία Υποστήριξη – Follow-On Support (FOS) τριών (3) ετών μετά την Αρχική Υποστήριξη. (Α.Ο.)

7.3.3	Πρέπει να παραδοθεί αρχικό πακέτο ανταλλακτικών - αναλωσίμων και σχέδιο αναπλήρωσης, κατάλληλο για την επίτευξη των στόχων διαθεσιμότητας. (Α.Ο.)

7.3.4	Η οικονομική προσφορά συνολικής υποστήριξης πρέπει να περιλαμβάνει διακριτή οικονομική ανάλυση για ολόκληρη την πενταετή περίοδο, ήτοι για τη διετή Αρχική Υποστήριξη και την τριετή περίοδο FOS, με σταθερό ετήσιο κόστος ή σαφή ανώτατα όρια τιμών για κρίσιμα LRU, ανταλλακτικά και υπηρεσίες. (Α.Ο.)

7.3.5	Ο ανάδοχος πρέπει να εφαρμόζει διαχείριση απαξίωσης, να ενημερώνει για End-of-Life, να προτείνει Form-Fit-Function αντικαταστάσεις και να εγγυάται διαθεσιμότητα κρίσιμων ανταλλακτικών για τουλάχιστον δέκα (10) έτη ή να υποστηρίζει Last Time Buy. (Α.Ο.)

7.3.6	Επιθυμητή είναι η υποβολή αναλυτικού Σχεδίου Διαχείρισης Απαξίωσης – Obsolescence Management Plan (OMP). (Β.Ο.)




8.	ΛΟΙΠΕΣ ΑΠΑΙΤΗΣΕΙΣ

8.1	Εξαγωγικός Έλεγχος και Πιστοποιητικό Τελικού Χρήστη

8.1.1	Ο προμηθευτής πρέπει να δηλώσει το καθεστώς εξαγωγικού ελέγχου, τις απαιτούμενες άδειες και την ανάγκη Πιστοποιητικού Τελικού Χρήστη – End User Certificate (EUC), όπου εφαρμόζεται. (Α.Ο.)

8.2	Δικαιώματα Χρήσης Λογισμικού και Δεδομένων

8.2.1	Πρέπει να παρέχεται δικαίωμα χρήσης του λογισμικού, των εργαλείων AAR, των σεναρίων και των διεπαφών για επιχειρησιακή εκπαίδευση καθ’ όλη τη διάρκεια ζωής του συστήματος, χωρίς υποχρεωτική σύνδεση σε υπηρεσία νέφους ή Διαδίκτυο. (Α.Ο.)

8.2.2	Τα δεδομένα άσκησης, οι φωνητικές καταγραφές, οι αναφορές και τα σενάρια που δημιουργούνται από την Υπηρεσία πρέπει να μπορούν να αποθηκεύονται, εξάγονται, αρχειοθετούνται και διαγράφονται από την Υπηρεσία χωρίς εξάρτηση από ιδιόκτητη εξωτερική υπηρεσία. (Α.Ο.)

9.	ΣΗΜΕΙΩΣΕΙΣ

9.1	Γενικά

9.1.1	Οι όροι με ένδειξη (Α.Ο.) είναι απαράβατοι. Οι όροι με ένδειξη (Β.Ο.) είναι προαιρετικοί βαθμολογούμενοι όροι και η μη προσφορά τους δεν επιφέρει απόρριψη της τεχνικής προσφοράς. Η τεκμηριωμένη υπερκάλυψη Α.Ο. βαθμολογείται μόνο όταν έχει ενταχθεί ρητά στα κριτήρια της Προσθήκης VI.

9.1.2	Για κριτήριο που βασίζεται σε Α.Ο., η ακριβής κάλυψη λαμβάνει 100 βαθμούς και η τεκμηριωμένη υπερκάλυψη βαθμολογείται από 101 έως 120 βαθμούς, ενώ η μη συμμόρφωση επιφέρει απόρριψη της τεχνικής προσφοράς. Για κριτήριο που βασίζεται σε Β.Ο., η μη παροχή λαμβάνει μηδενική βαθμολογία χωρίς απόρριψη, η μερική τεκμηριωμένη κάλυψη βαθμολογείται από 1 έως 99 βαθμούς, η πλήρης κάλυψη του καθοριζόμενου επιπέδου λαμβάνει 100 βαθμούς και η τεκμηριωμένη υπερκάλυψη βαθμολογείται από 101 έως 120 βαθμούς. Η αναλυτική βαθμολόγηση πραγματοποιείται σύμφωνα με την Προσθήκη VI.

9.2	Συντμήσεις

AECTP	Συμμαχικές Εκδόσεις Περιβαλλοντικών Συνθηκών και Δοκιμών / Allied Environmental Conditions and Test Publications
AAR	Αποτίμηση μετά την Άσκηση / After Action Review
AES-256	Προηγμένο Πρότυπο Κρυπτογράφησης 256-bit / Advanced Encryption 	Standard 256-bit
AMSP	Συμμαχική Έκδοση Μοντελοποίησης και Προσομοίωσης / Allied Modelling and Simulation Publication
CPV	Κοινό Λεξιλόγιο για τις Δημόσιες Συμβάσεις / Common Procurement Vocabulary
CSV	Τιμές Διαχωρισμένες με Κόμμα / Comma Separated Values
DC	Συνεχές Ρεύμα / Direct Current
DIS	Κατανεμημένη Διαδραστική Προσομοίωση / Distributed Interactive Simulation
DTED	Δεδομένα Ψηφιακού Εδάφους Άμυνας / Digital Terrain Elevation Data
EMC	Ηλεκτρομαγνητική Συμβατότητα / Electromagnetic Compatibility
EIU	Μονάδα Ένδειξης Αποτελέσματος / Effect Indication Unit
EOL	Τέλος Κύκλου Ζωής / End-of-Life
EUC	Πιστοποιητικό Τελικού Χρήστη / End User Certificate
EXCON	Κέντρο Ελέγχου Άσκησης / Exercise Control	
FAT	Δοκιμή Αποδοχής Εργοστασίου / Factory Acceptance Test
FCS	Σύστημα Ελέγχου Πυρός / Fire Control System
FFF	Μορφή - Προσαρμογή - Λειτουργία / Form-Fit-Function
FHSS	Διασπορά Φάσματος με Άλματα Συχνότητας / Frequency-Hopping Spread Spectrum
FOS	Εν Συνεχεία Υποστήριξη / Follow-On Support
GNSS	Παγκόσμιο Δορυφορικό Σύστημα Πλοήγησης / Global Navigation Satellite System
HLA	Αρχιτεκτονική Υψηλού Επιπέδου / High Level Architecture
ICD	Έγγραφο Ελέγχου Διεπαφών / Interface Control Document
IP	Βαθμός Προστασίας Περιβλήματος / Ingress Protection
JSON	Σημειογραφία Αντικειμένων JavaScript / JavaScript Object Notation
L1-L4	Επίπεδα Συντήρησης 1 έως 4 / Maintenance Levels 1 to 4
LOS	Οπτική Επαφή / Line of Sight
LRU	Μονάδα Αντικατάστασης επί Γραμμής / Line Replaceable Unit
[bookmark: _GoBack]LSS	Σύστημα Εξομοίωσης Τακτικών Εμπλοκών (ΣΕΤΕ) με Πραγματικά Μέσα και Προσωπικό / Live Simulation System
LTB	Τελική Αγορά / Last Time Buy
MG	Πολυβόλο / Machine Gun
MGRS	Σύστημα Αναφοράς Στρατιωτικού Καννάβου / Military Grid Reference System
MP4	Μορφότυπος Πολυμέσων MPEG-4 Μέρος 14 / MPEG-4 Part 14
MTBF	Μέσος Χρόνος Μεταξύ Βλαβών / Mean Time Between Failures
MTTR	Μέσος Χρόνος Αποκατάστασης / Mean Time To Repair
NMSG	Ομάδα Μοντελοποίησης και Προσομοίωσης ΝΑΤΟ / NATO Modelling and Simulation Group
NSN	Αριθμός Ονομαστικού ΝΑΤΟ / NATO Stock Number
NTP	Πρωτόκολλο Χρόνου Δικτύου / Network Time Protocol
OMP	Σχέδιο Διαχείρισης Απαξίωσης / Obsolescence Management Plan
P/N	Αριθμός Εξαρτήματος / Part Number
PDF	Μορφότυπος Φορητού Εγγράφου / Portable Document Format
RMA	Έγκριση Επιστροφής Υλικού / Return Material Authorization
SAT	Δοκιμή Αποδοχής στον Χώρο / Site Acceptance Test
SISO	Οργανισμός Προτύπων Διαλειτουργικότητας Προσομοιώσεων / Simulation Interoperability Standards Organization
SLA	Συμφωνία Επιπέδου Υπηρεσιών / Service Level Agreement
SRU	Μονάδα Αντικατάστασης Εργαστηρίου / Shop Replaceable Unit
STANREC	Σύσταση Τυποποίησης ΝΑΤΟ / NATO Standardization Recommendation
TTT	Εκπαίδευση Εκπαιδευτών / Train-the-Trainer
U-LEIS	Προδιαγραφή Καθολικής Διεπαφής Λέιζερ Εμπλοκής / Universal Laser Engagement Interface Specification
UCATT	Τεχνολογία Προηγμένης Εκπαίδευσης Αστικού Αγώνα / Urban Combat Advanced Training Technology
WPA3	Προστασία Πρόσβασης Wi-Fi 3 / Wi-Fi Protected Access 3


10.	ΠΡΟΤΑΣΕΙΣ ΒΕΛΤΙΩΣΗΣ ΤΕΧΝΙΚΗΣ ΠΡΟΔΙΑΓΡΑΦΗΣ

	Σχολιασμός της παρούσας, από κάθε ενδιαφερόμενο, μπορεί να γίνει στη διαδικτυακή τοποθεσία του ΓΕΕΘΑ για τις Προδιαγραφές Ενόπλων Δυνάμεων (http://www.geetha.mil.gr), υπό το θέμα «ΕΝΤΥΠΑ», παρέχεται «ΕΝΤΥΠΟ ΣΧΟΛΙΑΣΜΟΥ ΣΧΕΔΙΟΥ Ή ΕΓΚΕΚΡΙΜΕΝΗΣ ΠΕΔ», με το οποίο είναι δυνατός ο σχολιασμός της παρούσας προδιαγραφής, για τη βελτίωσή της.

ΠΡΟΣΘΗΚΗ I

ΠΙΝΑΚΑΣ ΚΑΤΗΓΟΡΙΩΝ ΣΥΛΛΟΓΩΝ ΚΑΙ ΕΠΙΔΟΣΕΩΝ 

Οι ποσότητες καθορίζονται στα έγγραφα της προμήθειας. Η συνολική αρχιτεκτονική πρέπει να υποστηρίζει έως 220 οντότητες.
	Κατηγορία
	Σκοπός
	Κύριες λειτουργίες
	Διαθεσιμότητα
	Χρόνος ανάπτυξης
	Προσωπικό
	Αυτονομία
	Επαλήθευση

	Α – Υψηλής Πιστότητας Αρμάτων
	Leopard 1A5, Leopard 2A4, Leopard 2A6HEL
	Κοινό βασικό σύνολο κύριων υπομονάδων και ειδικά κιτ προσαρμογής ανά τύπο άρματος, πραγματικά σκοπευτικά - χειριστήρια, κύριο πυροβόλο, συζυγές, πολυβόλο εγγύς προστασίας, True Ballistics, εμπλοκές ≥3.500 m, 2-way laser, damage - repair, EIU
	≥86%
	≤120 min/άρμα
	3 άτομα + επίβλεψη
	Από μέσο ή ≥18 h (battery-only)
	SAT-02, 03, 05, 08-10

	Β – Τακτικών Οχημάτων Υποστήριξης και Οχημάτων Γενικής Χρήσης
	ΤΟΜΠ, Τροχοφόρα ΤΘ Οχήματα, οχήματα υποστήριξης ΔΜ, άρματα περισυλλογής,  διάσπασης ναρκοπεδίων και γεφυροφόρα άρματα
	Προσαρμόσιμο κιτ, θέση - ταυτότητα, 3 επίπεδα προστασίας, hit – damaged - destroyed, EIU, AAR
	≥75%
	≤120 min/όχημα
	2 άτομα + επίβλεψη
	Από μέσο ή ≥18 h (battery-only)
	SAT-02, 03, 05, 11

	Γ – Φορητές Συλλογές
	Φορητά αντιαρματικά και, όπου απαιτείται, προσωπικό
	Εκπαιδευτική συσκευή απομίμησης (replica), αναγνώριση στόχου - πυρομαχικού, True Ballistics, 2-way laser, AAR
	≥50%
	≤30 min/συσκευή
	1-2 άτομα
	≥12 h
	SAT-05, 08

	Δ – EXCON
	Φορητό κέντρο ελέγχου κινητής μονάδας εκπαίδευσης
	Σχεδίαση - έλεγχος, Mission Templates, tactical injects, force intervention, χάρτης, επικοινωνίες, AAR
	100%
	≤60 min
	2-3 άτομα
	≥12 h όπου battery-based
	SAT-02, 04, 05, 06, 12-18





ΠΡΟΣΘΗΚΗ II

ΥΠΟΔΕΙΓΜΑ ΦΥΛΛΟΥ ΣΥΜΜΟΡΦΩΣΗΣ

ΕΝΤΥΠΟ ΣΥΜΜΟΡΦΩΣΗΣ
ΠΡΟΣ ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ
	ΠΑΡΑΓΡΑΦΟΣ
ΠΡΟΔΙΑΓΡΑΦΗΣ (1)
	ΠΕΡΙΓΡΑΦΗ ΑΠΑΙΤΗΣΗΣ (2)
	ΑΠΑΝΤΗΣΕΙΣ – ΠΑΡΑΤΗΡΗΣΕΙΣ
ΠΡΟΣΦΕΡΟΝΤΟΣ (3)
	ΤΕΚΜΗΡΙΟ

	
	
	
	

	 
	 
	 
	

	 
	 
	 
	

	 
	 
	 
	



Ο ΠΡΟΣΦΕΡΩΝ (4)
ΟΔΗΓΙΕΣ ΣΥΜΠΛΗΡΩΣΗΣ ΕΝΤΥΠΟΥ
(1)	Αναγράφεται ο αριθμός παραγράφου ή υποπαραγράφου της προδιαγραφής, για την οποία δηλώνεται συμμόρφωση (Παράδειγμα: 4.6.1). Στον πίνακα του εντύπου αναγράφονται απαραίτητα όλες οι παράγραφοι και υποπαράγραφοι του κυρίως κειμένου και των προσθηκών. Εφόσον μια παράγραφος ή υποπαράγραφος έχει καταργηθεί από την αναγραφόμενη τροποποίηση, η συγκεκριμένη παράγραφος ή υποπαράγραφος της προδιαγραφής δεν περιλαμβάνεται στον πίνακα του εντύπου. Στον πίνακα περιλαμβάνονται και οι αριθμοί παραγράφων ή υποπαραγράφων, που προστέθηκαν με την αναγραφόμενη τροποποίηση.
(2)	Αναγράφεται ο τίτλος της παραγράφου της προδιαγραφής, για την οποία δηλώνεται συμμόρφωση, που αντιστοιχεί στον αριθμό που συμπληρώθηκε στην ίδια γραμμή της πρώτης στήλης του πίνακα (Παράδειγμα: Φυσικό Περιβάλλον), Στην περίπτωση υποπαραγράφων, για τις οποίες δεν υπάρχει τίτλος, αναγράφεται είτε σύντομη περιγραφή του περιεχομένου της υποπαραγράφου (Παράδειγμα: Περιγραφή κατασκευαστικών στοιχείων ωτοασπίδων) ή οι πρώτες τρείς έως πέντε λέξεις της υποπαραγράφου, ακολουθούμενες από αποσιωπητικά (Παράδειγμα: Κάθε ζεύγος ωτοασπίδων αποτελείται από …). Εφόσον ο τίτλος, το περιεχόμενο ή η σύνταξη μιας παραγράφου ή υποπαραγράφου έχει τροποποιηθεί από την αναγραφόμενη τροποποίηση, συμπληρώνεται ο τίτλος, το περιεχόμενο ή οι αρχικές λέξεις, που αναφέρονται στην τροποποίηση.
(3)	Αναγράφεται παρατήρηση, ως προς την συμφωνία ή την υπερκάλυψη της σχετικής απαίτησης, της παραγράφου ή υποπαραγράφου της προδιαγραφής, που αντιστοιχεί στον αριθμό που συμπληρώθηκε στην ίδια γραμμή της πρώτης στήλης του πίνακα (Παράδειγμα: Συμφωνώ). Στην περίπτωση υπερκάλυψης, αυτή αιτιολογείται και, κατά περίπτωση, επισυνάπτονται σχετικά έγγραφα, που επιβεβαιώνουν την αιτιολόγηση. Γίνεται επίσης αναγραφή (ή επισύναψη), ζητούμενων στην προδιαγραφή, στοιχείων ή διευκρινίσεων. Για τις παραγράφους ή υποπαραγράφους, που δεν αφορούν την συγκεκριμένη προμήθεια, αναφέρεται στην τρίτη στήλη του πίνακα η παρατήρηση, «Μη σχετική», ή άλλη παρόμοια. Οι παρατηρήσεις αφορούν στην προδιαγραφή, για την οποία δηλώνεται συμμόρφωση, όπως τροποποιήθηκε από την αναφερόμενη τροποποίηση.
(4)	Χώρος για τα στοιχεία καθώς και, εφόσον απαιτείται από την διαδικασία προσφορών, την υπογραφή και την σφραγίδα του προσφέροντος.
Σημείωση: Ο πίνακας επεκτείνεται με πρόσθετες γραμμές ώστε να καλύπτονται όλες οι παράγραφοι/υποπαράγραφοι της προδιαγραφής.



ΠΡΟΣΘΗΚΗ III

ΣΧΕΔΙΟ ΔΟΚΙΜΩΝ ΑΠΟΔΟΧΗΣ ΣΤΟΝ ΧΩΡΟ (SAT)

Δεν προβλέπεται FAT. Οι δοκιμές προσαρμόζονται στην τελική σύνθεση χωρίς να μειώνουν τα κριτήρια επιτυχίας.

	Κωδικός
	Περιγραφή δοκιμής
	Μέθοδος επαλήθευσης
	Κριτήριο επιτυχίας
	Παρατηρήσεις

	SAT-01
	Πληρότητα παραδοτέων
	Επιθεώρηση καταλόγων, σειριακών αριθμών, αδειών, εγχειριδίων και ανταλλακτικών
	100% κάλυψη χωρίς ουσιώδεις ελλείψεις
	§6.1 / Προσθήκη IV

	SAT-02
	Εγκατάσταση/απεγκατάσταση συλλογών και ανάπτυξη EXCON
	Πρακτική επίδειξη του κοινού βασικού συνόλου με τα αντίστοιχα κιτ προσαρμογής σε Leopard 1A5, Leopard 2A4 και Leopard 2A6HEL και σε αντιπροσωπευτικό όχημα γενικής χρήσης, εφόσον τα μέσα διατεθούν από την Υπηρεσία. Ανάπτυξη αντιπροσωπευτικής Φορητής Συλλογής Αντιαρματικών και του EXCON με το προβλεπόμενο προσωπικό.
	Συμβατότητα με όλους τους τύπους, σαφής διάκριση κοινών/ειδικών στοιχείων, ≤120 min ανά μέσο, ≤30 min ανά φορητή συλλογή και ≤60 min για το EXCON, χωρίς ανυψωτικά ή μόνιμες επεμβάσεις και με το καθοριζόμενο προσωπικό.
	§4.1.4-6, §4.3.1-2.2

	SAT-03
	Μη επίδραση στο μέσο και τροφοδοσία
	Λειτουργικοί έλεγχοι μέσου, τροφοδοσία 18-32 V DC και ασφαλής απομόνωση
	Καμία δυσλειτουργία/παρεμβολή· ορθή προστασία τροφοδοσίας
	§4.3.4, §4.7.1-2

	SAT-04
	Επικοινωνίες και κάλυψη
	Ανάπτυξη της βασικής προσφερόμενης διαμόρφωσης του EXCON, των σταθμών βάσης, αναμεταδοτών ή λοιπών δικτυακών κόμβων και αντιπροσωπευτικών οντοτήτων σε προκαθορισμένα σημεία ενιαίας περιοχής άσκησης συνολικού εμβαδού ≥12 km², σύμφωνα με το εγκεκριμένο σχέδιο κάλυψης. Ελεγχόμενη διακοπή και αποκατάσταση ζεύξης. Εφόσον προσφέρονται οι §4.2.23 και §4.2.23.1, πρόσθετη δοκιμή στη δηλωθείσα απόσταση και επίδειξη επέκτασης κάλυψης.
	Αξιόπιστη επικοινωνία, συνεχής παρακολούθηση και ανταλλαγή δεδομένων σε όλα τα προκαθορισμένα σημεία της περιοχής των 12 km², καθώς και ορθή προσωρινή αποθήκευση και αυτόματη προώθηση δεδομένων μετά την αποκατάσταση της ζεύξης. Για τις προσφερόμενες Β.Ο., επιβεβαίωση των δηλωθεισών επιδόσεων.
	§4.2.22-24

	SAT-05
	Αυτονομία
	Δοκιμή τυπικού κύκλου λειτουργίας
	≥12 h για φορητές συλλογές/EXCON και ≥18 h για battery-only συλλογές επί μέσων. Επιβεβαίωση μεγαλύτερης αυτονομίας, εφόσον προσφέρεται.
	§4.3.3-6

	SAT-06
	AAR και εξαγωγές
	Σενάριο με βολές, βλάβες, injects, φωνητικές επικοινωνίες σε τουλάχιστον δύο κανάλια και συγχρονισμένη αναπαραγωγή. Έλεγχος εσωτερικής ενδοεπικοινωνίας πληρώματος, εφόσον προσφέρεται.
	Ορθή καταγραφή, κοινή χρονοσήμανση, replay, φίλτρα, αναπαραγωγή φωνής ανά κανάλι, PDF και δομημένο export. Επιβεβαίωση ενδοεπικοινωνίας πληρώματος, εφόσον προσφέρεται.
	§4.2.19-21, §4.2.19.1-2

	SAT-07
	UCATT/U-LEIS
	Δοκιμή με συμβατό εξοπλισμό ή εγκεκριμένο test equipment/τεκμήρια
	Επιτυχής ανταλλαγή σύμφωνα με STANAG 4816/SISO-STD-016
	§4.2.11

	SAT-08
	Όπλα υψηλής πιστότητας και φορητά Α/Τ
	Πρακτική βολή/ενεργοποίηση κύριου, συζυγούς, MG εγγύς προστασίας και εκπαιδευτικής συσκευής απομίμησης αντιπροσωπευτικού Α/Τ.
	Αναγνώριση όπλου/πυρομαχικού, ορθή εκτέλεση εμπλοκής, υπολογισμός αποτελέσματος και καταγραφή στο AAR.
	§4.1.6, §4.2.2, §4.2.6.1

	SAT-09
	Βαλλιστική πιστότητα
	Βολές σε στατικό και κινούμενο στόχο σε απόσταση 3.500 m ή στη μέγιστη διαθέσιμη απόσταση πεδίου, με συμπληρωματική τεκμηρίωση για την πλήρη απαίτηση.
	Ορθός χρόνος πτήσης, προσκόπευση και αποτέλεσμα βάσει True Ballistics, με τεκμηριωμένη κάλυψη της απαίτησης των 3.500 m.
	§4.2.3-5

	SAT-10
	Damage state, EIU και επισκευή
	Επιβολή/πρόκληση διαφόρων βλαβών, έλεγχος εξωτερικής/εσωτερικής ένδειξης και αποκατάσταση
	Ορθές ενδείξεις damaged/destroyed, περιορισμοί υποσυστημάτων και καταγραφή repair
	§4.2.7-10

	SAT-11
	Συλλογή γενικής χρήσης
	Εναλλαγή τριών επιπέδων προστασίας και προσβολές
	Διαφοροποιημένο αποτέλεσμα ανά επίπεδο και ορθή EIU/AAR
	§4.1.5, §4.2.6

	SAT-12
	Scenario Management / Mission Templates
	Δημιουργία, αποθήκευση, εξαγωγή, εισαγωγή και επαναχρησιμοποίηση
	Πλήρης επανάληψη σεναρίου χωρίς απώλεια παραμέτρων
	§4.2.15

	SAT-13
	Virtual tactical events
	Ενεργοποίηση ναρκοπεδίου, έμμεσων πυρών και άλλου inject
	Οι οντότητες επηρεάζονται σύμφωνα με κανόνες και τα συμβάντα καταγράφονται
	§4.2.16

	SAT-14
	Force intervention
	Δυναμική επιβολή/άρση mobility/firepower kill και καταστροφής
	Άμεση εφαρμογή, εξουσιοδότηση και πλήρης καταγραφή στο AAR
	§4.2.14

	SAT-15
	DIS και HLA (εφόσον προσφέρεται)
	Σύνδεση μέσω DIS με δοκιμαστικό κόμβο. Πρόσθετη σύνδεση με δοκιμαστική HLA ομοσπονδία, εφόσον προσφέρεται.
	Ανταλλαγή βασικών καταστάσεων και συμβάντων σε πραγματικό χρόνο μέσω DIS. Επιβεβαίωση των δηλωθεισών υπηρεσιών HLA, εφόσον προσφέρεται.
	§4.2.13-13.1

	SAT-16
	Κυβερνοασφάλεια και κλειστό δίκτυο
	Λειτουργία χωρίς Internet, έλεγχος ρόλων και audit logs. Έλεγχος των δηλωμένων μηχανισμών AES-256, WPA3, FHSS ή ισοδυνάμων, εφόσον προσφέρονται.
	Πλήρης λειτουργία, ορθός έλεγχος πρόσβασης και καταγραφή ενεργειών. Επιβεβαίωση των δηλωθεισών πρόσθετων λειτουργιών ασφαλείας, εφόσον προσφέρονται.
	§4.2.25-26

	SAT-17
	Περιβαλλοντική/κραδασμική αντοχή πεδίου
	Έλεγχος των απαιτούμενων εκθέσεων δοκιμών και πρακτική δοκιμή 60 λεπτών off-road με ενεργό σύστημα και έλεγχο πριν/μετά.
	Αποδεκτές εκθέσεις δοκιμών και πλήρης λειτουργία πεδίου χωρίς μη αποδεκτή μετατόπιση βαθμονόμησης.
	§4.6.4 + test reports

	SAT-18
	Δοκιμή φόρτου/κλιμάκωσης
	Πρακτική δοκιμή με τις παραδιδόμενες οντότητες και συνθετική/εργαστηριακή φόρτιση έως 220, στον δηλωμένο επιχειρησιακό ρυθμό ενημέρωσης.
	Αναγνώριση και σταθερή διαχείριση 220 ταυτόχρονων οντοτήτων, χωρίς απώλεια κρίσιμων συμβάντων βολής, προσβολής, βλάβης και επισκευής, και με πλήρη καταγραφή AAR.
	§4.1.2




ΠΡΟΣΘΗΚΗ IV

ΠΙΝΑΚΑΣ ΠΑΡΑΔΟΤΕΩΝ, ΤΕΚΜΗΡΙΩΣΗΣ ΚΑΙ ΕΚΠΑΙΔΕΥΣΗΣ

	Κατηγορία
	Παραδοτέο
	Ελάχιστο περιεχόμενο
	Παρατηρήσεις

	Τεκμηρίωση
	Εγχειρίδια λειτουργίας/ασφάλειας
	Συλλογές, EXCON, AAR, εγκατάσταση, ασφαλής χρήση
	Ελληνικά

	Τεκμηρίωση
	Εγχειρίδια συντήρησης 
L1-L3
	Διάγνωση, LRU/SRU, βαθμονόμηση, εργαλεία
	Ελληνικά

	Τεκμηρίωση
	Κατάλογος ανταλλακτικών
	P/N, NSN, κρίσιμα LRU, αναλώσιμα, προτεινόμενα αποθέματα
	Ηλεκτρονική μορφή

	Διεπαφές
	ICD
	DIS και, όπου προσφέρεται, HLA: message sets, mappings, update rates, time sync, error handling
	Έκδοση/διαχείριση αλλαγών

	Διαλειτουργικότητα
	UCATT/U-LEIS
	Δήλωση συμμόρφωσης, test reports/certificates, ammunition tables
	STANAG 4816/SISO

	Μοντέλα
	Βαλλιστική/ευπάθεια/βλάβες
	Παράμετροι, περιορισμοί, τύποι πυρομαχικών, damage states, repair logic
	Ελεγχόμενη τεκμηρίωση

	EXCON
	Οδηγός σεναρίων και injects
	Mission Templates, κανόνες, force intervention, virtual tactical events
	Με δείγματα

	AAR
	Τεκμηρίωση δεδομένων
	Μορφότυπα, versioning, λεξικό πεδίων, δείγματα JSON/PDF και προαιρετικά CSV/MP4
	Χωρίς ελάχιστα πεδία

	AAR/Φωνή
	Τεκμηρίωση φωνητικής καταγραφής
	Διεπαφές, μορφότυποι, κανάλια/δίκτυα, χρονοσήμανση, χωρητικότητα, χρόνος διατήρησης, εξαγωγή και περιορισμοί
	Περιλαμβάνει ενδοεπικοινωνία πληρώματος, εφόσον προσφέρεται

	Επικοινωνίες
	Σχέδιο κάλυψης
	Βασική διαμόρφωση, περιοχή ≥12 km², κόμβοι, αναμεταδότες, παραδοχές αναγλύφου/LOS, απώλεια σύνδεσης και offline buffering
	Για τη βασική προσφερόμενη διαμόρφωση

	Ασφάλεια
	Σχέδιο κυβερνοασφάλειας
	Ρόλοι, αυθεντικοποίηση, προστασία ακεραιότητας, logs, ενημερώσεις, λειτουργία χωρίς Internet και κρυπτογράφηση/ανθεκτικότητα εφόσον προσφέρεται
	Δήλωση αλγορίθμων και περιορισμών

	Ενέργεια
	Σχέδιο διαχείρισης ενέργειας
	Αυτονομίες, χρόνοι φόρτισης, κύκλοι ζωής, κατανομή φορτιστών/μπαταριών
	Όλες οι κατηγορίες

	Περιβάλλον
	Εκθέσεις δοκιμών
	IP, θερμοκρασία, δονήσεις, EMC, laser safety
	Διαπιστευμένο εργαστήριο όπου απαιτείται

	Logistics
	Δήλωση βάρους/όγκου
	Βάρος, διαστάσεις, αριθμός κιβωτίων ανά κιτ/σύνολο
	Με φωτογραφίες

	Εκπαίδευση
	Πακέτο TTT
	Παρουσιάσεις, εγχειρίδια, βίντεο, checklists, σενάρια για TTT και χωριστό τεχνικό πακέτο L2/L3
	Ελληνικά

	Υποστήριξη
	Σχέδιο L2/L3
	Ρόλοι, εργαλεία, ανταλλακτικά, χρόνοι, επιστροφές L4
	Εντός Ελλάδας

	Απαξίωση
	OMP (εφόσον προσφέρεται)
	EOL monitoring, FFF, LTB, ειδοποιήσεις
	Β.Ο.

	Δοκιμές
	Αναφορές SAT/load test
	Αποτελέσματα, μετρήσεις, αποκλίσεις, διορθωτικές ενέργειες
	Υπογεγραμμένες




ΠΡΟΣΘΗΚΗ V

ΣΥΝΟΠΤΙΚΟΣ ΠΙΝΑΚΑΣ ΕΠΙΠΕΔΩΝ ΣΥΝΤΗΡΗΣΗΣ ΚΑΙ ΥΠΟΣΤΗΡΙΞΗΣ

	Επίπεδο
	Χαρακτηριστικές εργασίες
	Τόπος
	Απαιτήσεις
	Ενδεικτικός στόχος

	L1
	Έλεγχοι, καθαρισμός, φόρτιση/μπαταρίες, βασική διαμόρφωση
	Μονάδα/χειριστής
	Οδηγίες πεδίου, βασικά αναλώσιμα
	Άμεση επαναφορά

	L2
	Διάγνωση, απομόνωση, αντικατάσταση LRU, καλωδίων/συνδέσμων
	Μονάδα/χειριστής
	Εκπαίδευση, διαγνωστικά, ανταλλακτικά
	MTTR δηλωτέο

	L3
	Προχωρημένη διάγνωση, SRU, επαναβαθμονόμηση/δοκιμή
	Εντός οργανισμού ή εξουσιοδοτημένο σημείο στην Ελλάδα
	Ειδικά εργαλεία/λογισμικό, τεχνικοί
	Χρόνος αποκατάστασης δηλωτέος

	L4
	Επισκευή πλακέτας, ανακατασκευή, εργοστασιακή εργασία
	Κατασκευαστής/εργοστάσιο
	RMA, μεταφορά, εγγύηση, SLA
	Χρόνος κύκλου δηλωτέος




ΠΡΟΣΘΗΚΗ VI

ΚΡΙΤΗΡΙΑ ΑΞΙΟΛΟΓΗΣΗΣ ΤΕΧΝΙΚΗΣ ΠΡΟΣΦΟΡΑΣ

Για κριτήρια που βασίζονται σε Α.Ο., η ακριβής κάλυψη βαθμολογείται με 100 βαθμούς και η τεκμηριωμένη υπερκάλυψη από 101 έως 120 βαθμούς· απόκλιση από τον Α.Ο. επιφέρει απόρριψη. Για κριτήρια που βασίζονται σε Β.Ο., η μη παροχή βαθμολογείται με 0, η μερική τεκμηριωμένη κάλυψη με 1-99, η πλήρης κάλυψη με 100 και η τεκμηριωμένη υπερκάλυψη με 101-120 βαθμούς. Για μετρήσιμα μεγέθη εφαρμόζεται αναλογική παρεμβολή, ενώ ο βαθμός 120 αποδίδεται στην καλύτερη τεκμηριωμένη προσφορά, εφόσον αυτή υπερκαλύπτει ουσιωδώς το επίπεδο των 100 βαθμών.

	Α/Α
	Παράγραφος
	Βαθμολογούμενο κριτήριο
	Βάρος 
	Κανόνας βαθμολόγησης
	Βαθμός

	1
	4.2.14-16
	EXCON, Scenario Management και Mission Templates
	9 %
	Α.Ο.: 100 απαιτούμενες λειτουργίες· 110 προηγμένες ροές/βιβλιοθήκη· 120 άριστη εργονομία, αυτοματοποίηση και τεκμηρίωση
	

	2
	4.2.14 / 4.2.16
	Virtual tactical events και force intervention
	6 %
	Α.Ο.: 100 βασικά injects και δυναμική μεταβολή· 110 σύνθετοι κανόνες/συνδυασμοί· 120 προηγμένη αυτοματοποίηση και πλήρης AAR
	

	3
	4.2.19
	Προηγμένες λειτουργίες AAR
	7 %
	Α.Ο.: 100 απαιτούμενα· 110 πρόσθετα φίλτρα/στατιστικά· 120 προηγμένη ανάλυση, bookmarks και σύγκριση σεναρίων
	

	4
	4.2.19.1-2
	Φωνητική καταγραφή και ενδοεπικοινωνία πληρώματος
	4 %
	Μικτό: 100 καταγραφή δικτύων/καναλιών Α.Ο.· 110 πρόσθετη ενδοεπικοινωνία σε έναν τύπο άρματος· 120 ευρεία υποστήριξη τύπων/καναλιών και προηγμένη αναζήτηση
	

	5
	4.2.20
	Πρόσθετες εξαγωγές AAR
	4 %
	Β.Ο.: 0 δεν προσφέρεται· 100 μία πρόσθετη έξοδος· 110 CSV και βίντεο· 120 πολλαπλές παραμετροποιήσιμες έξοδοι
	

	6
	4.2.23 / 4.2.23.1
	Εμβέλεια και κλιμάκωση επικοινωνιών
	7 %
	Β.Ο.: 0 δεν προσφέρεται· 100 ζεύξη 5 km· 110 μεγαλύτερη εμβέλεια και επέκταση με λίγους κόμβους· 120 βέλτιστη τεκμηριωμένη κάλυψη/κλιμάκωση
	

	7
	4.2.18
	Γεωχωρικά δεδομένα
	4 %
	Β.Ο.: 0 δεν προσφέρεται· 100 βασική εισαγωγή· 110 πολλοί μορφότυποι· 120 πλήρης εισαγωγή/εξαγωγή και εργαλεία επεξεργασίας
	

	8
	4.2.3-5
	Πιστότητα βαλλιστικού και μοντέλου διάτρησης
	8 %
	Α.Ο.: 100 απαιτούμενα· 110 περισσότερες παράμετροι/ζώνες· 120 επαληθευμένο μοντέλο υψηλής πιστότητας
	

	9
	4.2.7-10
	Μοντέλο βλαβών/επισκευής και ενδείξεις
	7 %
	Α.Ο.: 100 ελάχιστες καταστάσεις· 110 περισσότερα υποσυστήματα/κανόνες επισκευής· 120 λεπτομερές παραμετροποιήσιμο μοντέλο
	

	10
	4.2.12
	Συμβατότητα με παλαιότερα/άλλα LSS
	5 %
	Β.Ο.: 0 δεν προσφέρεται· 100 μία τεκμηριωμένη διασύνδεση· 110 dual-code/gateway· 120 αποδεδειγμένη πολυκατασκευαστική λειτουργία
	

	11
	4.2.13 / 4.2.13.1
	DIS και πρόσθετη HLA διαλειτουργικότητα
	5 %
	Μικτό: 100 πλήρης DIS Α.Ο. με ICD· 110 πρόσθετη HLA· 120 δοκιμασμένη διασύνδεση και πλούσιο mapping και στα δύο πρότυπα
	

	12
	4.1.5 / 4.2.6
	Ευελιξία συλλογών γενικής χρήσης
	6 %
	Α.Ο.: 100 τρία επίπεδα/βασικές πλατφόρμες· 110 περισσότερα επίπεδα και ευκολότερη προσαρμογή· 120 ευρύ φάσμα με ελάχιστα ειδικά μέρη
	

	13
	4.3.3-6
	Αυτονομία και ομοιοτυπία μπαταριών
	6 %
	Μικτό: 100 ελάχιστη αυτονομία Α.Ο.· 110 αυξημένη αυτονομία ή κοινές μπαταρίες· 120 σημαντική υπερκάλυψη, πλήρης ομοιοτυπία και εφεδρική παροχή
	

	14
	4.2.26
	Ενισχυμένα μέτρα κυβερνοασφάλειας
	5 %
	Β.Ο.: 0 δεν προσφέρεται· 100 ένα ισχυρό μέτρο· 110 συνδυασμός AES/WPA3/FHSS ή ισοδυνάμων· 120 ολοκληρωμένη τεκμηριωμένη λύση
	

	15
	4.4.2 / 4.5
	Αξιοπιστία, MTTR και L2/L3
	6 %
	Α.Ο.: 100 απαιτούμενα· 110 βελτιωμένοι χρόνοι/εργαλεία· 120 υψηλή αυτονομία υποστήριξης εντός Ελλάδας και άριστοι δείκτες
	

	16
	7.3.1-6
	Ανταλλακτικά, FOS και διαχείριση απαξίωσης
	5 %
	Μικτό: 100 απαιτούμενη υποστήριξη· 110 πλήρες πακέτο και OMP· 120 ισχυρή μακροχρόνια κάλυψη και δεσμευτικοί χρόνοι
	

	17
	6.1.4 / 7.2.3
	Δήλωση συμμόρφωσης και πρόσθετη εκπαίδευση
	3 %
	Β.Ο.: 0 δεν προσφέρονται· 100 μία από τις δύο δυνατότητες· 110 και οι δύο· 120 πλήρης τεκμηρίωση και ολοκληρωμένο πρόγραμμα επαναληπτικής εκπαίδευσης
	

	18
	4.3.7 / 5.3
	Βάρος, όγκος και εργονομία μεταφοράς
	3 %
	Μικτό: 100 συμμόρφωση Α.Ο.· 101-120 αναλογικά για μικρότερο βάρος/όγκο, λιγότερα κιβώτια και καλύτερη συμβατότητα με τυποποιημένα μέσα μεταφοράς
	

	ΣΥΝΟΛΟ
	100 %

